વેરાવળ શહેરના રેલ્વે સ્ટેશનમાં વહેલી સવારે મુંબઇથી આવતી ટ્રેનમાં જૂનાગઢથી ભિક્ષાવૃત્તિ માટે વેરાવળ આવેલ મહીલા જાનકીબેન અમરભાઈને સવારે ૬ વાગ્યે અચાનક પ્રસૂતીની પીડા ઉપડતા સ્ટેશન પર ઉતરતા મહિલા પ્રવાસીની નજર પડતા તેમણે સ્ટેશન માસ્તર આર. જે. પ્રસાદનો સંપર્ક કરતાં તેમણે ૧૦૮નો સંપર્ક કરતા વેરાવળ ૧૦૮ નાં ઈએમટી ગોવિંદા ભગત તેમજ ભરત મેઘનાથી તત્કાળ ઘટના સ્થળે પહોંચ્યા હતાં પરંતુ એમ્બ્યુલન્સ રેલ્વે સ્ટેશનની અંદર પહોંચી શકે તેમ ન હોય તેમજ બહેનને અચાનક પ્રસુતિની પીડા વધી જતા સ્ટેશનમાં જ પ્રસુતિ કરાવવી પડે તેમ હતી ત્યારે ૧૦૮ નાં સ્ટાફ દ્રારા સમય સૂચકતા વાપરી આજુ બાજુના પ્રવાસી બહેનો વિનંતી કરી બોલાવી માતા તથા બાળક સલામતી માટે સાડી દ્વારા ફરતો ઘેરાવ કરી સ્ટેશન પર પ્રસુતિ કરાવેલ.